****

**Kérjük, vegye fontolóra az alábbiakat
MIKÖZBEN
külföldről toboroz munkaerőt**

| Lépések | **Intézkedések** |
| --- | --- |
| **1** | Első lépések | Elvégezte a kutatást, elkészítette a tervet, és készen áll arra, hogy Európában toborozzon munkaerőt – de hogyan fogjon hozzá? Először is forduljon az EURES-hez (az Európai Foglalkoztatási Mobilitás Portálja) – tőlünk minden információt megkap ahhoz, hogy meg tudja hirdetni a megüresedett állást, és hozzá tudjon látni a jelentkezők kereséséhez... |
| **2** | **Álláshirdetés**  | Ahhoz, hogy az álláshirdetését közzétegye az EURES-portálon, először is be kell azt nyújtania a helyi foglalkoztatási szolgálatnak (kérjük, tekintse meg az EURES-portálon az *„Álláshely meghirdetése”* linket). |
| **3** | **Önéletrajzok keresése az EURES-en** | Az EURES adatbázisában több mint 260 000, külföldön állást kereső személy szerepel. Regisztráljon még ma az online önéletrajzi szolgáltatásunkra (kérjük, használja a „*Keresés az önéletrajzi adatbázisban*" funkciót). Használata gyors és egyszerű. |
| **4** | **EURES rendezvénynaptár** | Az EURES listába szedi a tagjai által rendezett főbb eseményeket. Tekintse meg a naptárat, amelyből részletesen tájékozódhat az Európa-szerte megrendezett állásbörzékről. |
| **5** | **Kulturális tudatosság** | Most, hogy már tudja, honnan szeretne munkaerőt toborozni, tájékozódjon a célországról! Például kiderülhet, hogy az a nap, amikorra a toborzást tervezi, egy fontos nemzeti ünnepnapra esik. |
| **6** | **A vállalat bemutatása** | Vegye fontolóra egy bemutató készítését a pályázók számára, amely népszerűsíti a vállalatot, és ismerteti az áthelyezéssel kapcsolatosan elérhető támogatásokat. Ezt akár le is fordíthatja, és felteheti a honlapjára. |
| **7** | **Szolgáltatási szintre vonatkozó megállapodások** | Amennyiben egy harmadik fél segítségével bonyolítja le a toborzást, pontosan határozzák meg az egyes szereplők felelősségét és kötelezettségeit, akár szerződés, akár egy szolgáltatási szintre vonatkozó megállapodás útján. |
| **8** | **Részvétel külföldi EURES-állásbörzéken** | Amennyiben több munkavállalót kíván felvenni, fontolóra veheti, hogy részt vegyen külföldi EURES-állásbörzéken azokban az EGT-országokban, ahol a szükséges munkaerő rendelkezésre áll. Kérjük, kérdezze a helyi EURES-tanácsadóját a meglévő lehetőségekről, és a részvétel támogatásával, illetve a gyakorlati intézkedésekkel kapcsolatos további részletekről.  |
| **9** | **Referenciák ellenőrzése** | Az önéletrajzokban szereplő referenciák fontosak, de ne feltételezze, hogy a referenciát nyújtó személy képes lesz az Ön anyanyelvén beszélni vagy levelezni Önnel. Nagyobb eséllyel kap választ, ha a pályázó egykori munkáltatóinak a saját anyanyelvükön ír. |
| **10** | **Munkavállalók által írt ajánlások** | Kérdezze meg a jelenlegi munkavállalóit, hogy mit szeretnek legjobban a munkájukban. Használjon esettanulmányokat, hogy életszerűbbé tegye a munkalehetőségeket, és ha lehetséges, vonjon be sikeresen beilleszkedett külföldi munkavállalókat. |
| **11** | **Áthelyezési támogatás** | Egy vállalat humántőke-beruházásai a jobb termelékenység következtében megtérülnek. Mérje fel, milyen mértékű áthelyezési támogatás érhető el az új munkavállalója számára. Ön milyen bánásmódban szeretne részesülni? |
| **12** | **Értékelés** | Gondoskodjon arról, hogy visszajelzést kérjen a toborzási partnerétől és a pályázóktól. Ez segíthet a projekt erősségeinek és hiányosságainak felmérésében és a jövőbeni külföldi toborzási tevékenység javításában. Ne felejtsen el továbbá visszajelzést adni a pályázóknak és a toborzási partnereinek. |